Kārlis Bone

Kārlis Eduards Bone (Karl Eduard Bohne, dzimis , miris ) bija latviešu jurists un futbolists.

Dzimis tirgotāja Friča Bones un Annas Katrīnas, dzimušas Zutes, ģimenē.Rīgas Jāņa luterāņu draudzes kristīto reģistrs. — 1899.g. — Nr.55 1918. gadā beidzis Rīgas pilsētas vācu ģimnāziju. 1919. — 1920. gadā Latvijas armijas Jātnieku eskadrona brīvprātīgais. No 1920. līdz 1929. gadam mācījies Latvijas Universitātes Juridiskajā fakultātē, 1928-1930. g. Rīgas apgabaltiesas papildu miertiesnesis, 1930.-1934. g. zvērināta advokāta Friča Gailīša palīgs,1934.-1936. g. Cēsu pilsētas valdes loceklis,1936.-1940. g. Cēsu pilsētas valdes juriskonsults.

Aizsargu organizācijas biedrs, apbalvots ar Aizsargu Nopelnu krustu 1939. gadā. Korporācijas "Lettonia" filistrs.Timenote.info

Viens no Latvijas futbola apvienības dibinātājiem. Latvijas futbola izlases kapteinis 1924. gada olimpiskajās spēlēs.

Precējies ar Annu, dzimušu Kampi, 1927. gadā.

1941. gada 14. jūnijā deportēts no Priekuļu pagasta Vītiņkalna kopā ar sievu Annu un dēliem Jāni un Juri. Miris izsūtījumā Sevuraļlaga nometnē.

 Atsauces 

 Ārējās saites 

 Eiropas futbola izlašu datubāzes profils

Kategorija:1899. gadā dzimušie
Kategorija:Rīgā dzimušie
Kategorija:1941. gadā mirušie
Kategorija:Latvijas futbolisti
Kategorija:Latvijas izlases futbolisti
Kategorija:1924. gada vasaras olimpisko spēļu dalībnieki
Kategorija:Padomju represiju upuri